《次韵伯尹晚游松林寺》
宋代·周紫芝

詹侯学古淡，胸次无炎冷。高情屏嗜好，邃宇极深静。

清心乐幽禅，世外得佳境。静悟已闻法，踊跃更深省。

应复嗤卫侯，耄期犹自警。能事两禅师，句法颇清颖。

无谁可悟言，举世我独醒。故来追若人，两耳静蛙黾。

我生尘埃中，况迫桑榆景。安得薝卜林，婆娑共清影。

君今富春秋，器业窥魏丙。兹游慎无厌，流光不俄顷。

恐未免簪缨，问道勤造请。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。